Jean-Philippe Krasso

Jean-Philippe Krasso (sündinud 17. juulil 1997) on Saksamaal sündinud Elevandiluuranniku jalgpallur, kes mängib ründajana Serbia kõrgliigaklubis Belgradi Crvena Zvezda ja Elevandiluuranniku jalgpallikoondises.

2007. aastal kolis ta Saksamaalt Prantsusmaale ja hakkas jalgpalli mängima Prantsusmaa klubis IFR Châteauroux. 2012. aastal liitus ta Lorient' noortesüsteemiga.

2020. aasta mais sõlmis ta lepingu Prantsusmaa kõrgliigaklubiga Saint-Étienne. Klubi põhimeeskonnas debüteeris ta 24. juulil 2020 Prantsusmaa karikafinaalis Paris Saint-Germaini vastu. Hooajal 2022/23 lõi Krasso Saint-Étienne'i meeskonnas Prantsusmaa esiliigas 17 väravat, millega oli ta liigas sel hooajal paremuselt kolmas väravalööja, ning ta valiti hooaja lõpus liiga sümboolsesse koosseisu.

2023. aasta juunis siirdus ta Belgradi Crvena Zvezdasse.Жан Филип Красо је нови нападач Црвене звезде, crvenazvezdafk.com, 20 June 2023

Elevandiluuranniku jalgpallikoondises debüteeris Krasso 24. septembril 2022 sõprusmängus Togo vastu. Koondisekarjääri esimese värava lõi ta sama aasta 16. novembril sõprusmängus Burundi vastu.https://www.transfermarkt.us/jean-philippe-krasso/nationalmannschaft/spieler/358515 (vaadatud 18.11.2023)

 Viited 

Kategooria:Elevandiluuranniku jalgpallurid
Kategooria:AS Saint-Étienne'i jalgpallurid
Kategooria:Le Mans FC jalgpallurid
Kategooria:AC Ajaccio mängijad
Kategooria:Ligue 1 mängijad
Kategooria:Sündinud 1997